त्योहार पर घर जाना है तो टेंशन क्यों लेते हो, 4000 स्पेशल ट्रेनें, सुरक्षा से लेकर खाने-पाने तक की व्यवस्था  
त्योहारों में ट्रेनों की भीड़ बढ़ जाती है
300 से अधिक ट्रेनों में 9,500 अतिरिक्त कोचों की व्यवस्था
ट्रेनों को समय पर चलाने पर भी रहेगा जोर
मंत्री ने कहा कि दुर्गा पूजा/दशहरा व दीपावली पर पूरे देश में विभिन्न स्थानों से लोकप्रिय गंतव्यों के लिए रेलगाड़ियां चलाई जाएंगी और नियमित ट्रेनों में अतिरिक्त डिब्बे लगाए जाएंगे. वहीं छठ पर्व के दौरान कोलकाता, दिल्ली, मुंबई तथा सूरत/वडोदारा/अहमदाबाद क्षेत्रों से पूर्वी उत्तर प्रदेश व बिहार के लिए विशेष गाड़ियां चलाई जाएंगी. पिछले साल रेलवे ने इस त्योहारी सीजन में 3800 विशेष ट्रेन चलाई थीं जिनकी संख्या इस बार बढ़ाई गई है. त्योहारी मौसम में किए जाने वाले विशेष प्रबंधों का ब्यौरा देते हुए उन्होंने कहा कि अतिरिक्त आरक्षण खिड़कियों की व्यवस्था की जा रही है. स्टेशन पर बिक्री व वितरण का काम भी किया जाएगा. इस दौरान स्टेशनों पर भीड़- भड़ाका नहीं हो यह सुनिश्चित करने के लिए अधिक भीड़ या व्यस्त समय में प्लेटफार्म टिकटों की बिक्री बंद कर दी जाएगी और केवल यात्रियों को ही प्लेटफार्म पर जाने की अनुमति होगी.
उन्होंने कहा कि यात्रियों की सुविधा को ध्यान में रखते हुए बड़े स्टेशनों पर पंडाल आदि की व्यवस्था की जा रही है तथा पेयजल व जनता खाना की उपलब्धता बढ़ाई जाएगी. रेलमंत्री के अनुसार रेलवे त्योहारी सीजन में यात्रियों की सुविधा के साथ साथ उनकी सुरक्षा को लेकर भी सजग है और रेलवे सुरक्षा बल (आरपीएफ) के अतिरिक्त बलों व विशेष दस्तों की तैनाती की जा रही है.

उन्होंने कहा कि यात्रियों की सुविधा को ध्यान में रखते हुए बड़े स्टेशनों पर पंडाल आदि की व्यवस्था की जा रही है तथा पेयजल व जनता खाना की उपलब्धता बढ़ाई जाएगी. रेलमंत्री के अनुसार रेलवे त्योहारी सीजन में यात्रियों की सुविधा के साथ साथ उनकी सुरक्षा को लेकर भी सजग है और रेलवे सुरक्षा बल (आरपीएफ) के अतिरिक्त बलों व विशेष दस्तों की तैनाती की जा रही है.